作者：曾纡
词牌/韵律：上林春・一落萦

paragraphs: 东苑梅繁，豪健放乐，醉倒花前狂客。
靓妆微步，攀条弄粉，凌波遍寻青陌。
暗香堕靥。
更飘近、雾鬟蝉额。
倒金荷、念流光易失，幽姿堪惜。
惜花心、未甘鬓白。
南枝上、又见寻芳消息。
旧游回首，前欢如梦，谁知等闲抛掷。
稠红乱蕊，漫开遍、楚江南北。
独销魂，念谁寄、故园春色。